ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
ब्राझीलमधील बीएम-एसईएएल -11 या प्रकल्पाच्या विकासासाठी भारत पेट्रोलियम कॉर्पोरेशन लिमिटेडची पूर्ण मालकीची उपकंपनी असलेल्या भारत पेट्रो रिसोर्सेस लिमिटेडकडून अतिरिक्त गुंतवणुकीला केंद्रीय मंत्रिमंडळाची मंजुरी
नवी दिल्ली, 27 जुलै 2022
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने, ब्राझीलमधील बीएम-एसईएएल -11 सवलत प्रकल्पाच्या विकासासाठी,भारत पेट्रोलियम कॉर्पोरेशन लिमिटेडची  पूर्ण मालकीची उपकंपनी असलेल्या भारत पेट्रो रिसोर्सेस लिमिटेडकडून  1,600 दशलक्ष अमेरिकन डॉलर  च्या अतिरिक्त गुंतवणुकीला मान्यता दिली आहे.
आर्थिक घडामोडींच्या मंत्रिमंडळ समितीने खालील गोष्टींना देखील मान्यता दिली:
- भारत पेट्रोलियम कॉर्पोरेशन लिमिटेड कंपनीची भारत पेट्रो रिसोर्सेस लिमिटेड मध्ये अधिकृत भाग भांडवल आणि इक्विटी गुंतवणुकीची मर्यादा रु. 15,000 कोटींवरून रु. 20,000 कोटींपर्यंत वाढवणे .
- भारत पेट्रो रिसोर्सेस लिमिटेड इंटरनॅशनल BV द्वारे इंटरमीडिएट WOS द्वारे इंटरनॅशनल BV ब्राझील पेट्रोलिओ लिमिटा मधील इक्विटी गुंतवणुकीची मर्यादा सध्याच्या रु. 5,000 कोटींवरून रु. 15,000 कोटींपर्यंत वाढविण्यास अधिकृत करणे म्हणजे रु. 10,000 कोटींची वाढ.
2026-27 पासून बीएम-एसईएएल -11 प्रकल्पातून उत्पादन सुरू होणे अपेक्षित आहे.
हे यामध्ये सहाय्य करेल:
- भारताची ऊर्जा सुरक्षा मजबूत करण्यासाठी इक्विटी तेल क्षेत्रात प्रवेश.
- भारताच्या कच्च्या तेलाच्या पुरवठ्यात विविधता आणणे आणि भारतीय तेल कंपन्यांनी ब्राझीलमधून अधिक कच्चे तेल मिळविण्यात स्वारस्य व्यक्त केले आहे.
- ब्राझीलमध्ये भारताचे पाऊल भक्कम करणे, ज्यामुळे शेजारील लॅटिन अमेरिकन देशांमध्ये व्यवसायाचे मार्ग खुले होतील.
- दोन्ही देशांमधील द्विपक्षीय संबंध आणखी मजबूत करणे.
या सवलतीमध्ये 40% वाटा सहभागी भारत पेट्रो रिसोर्सेस लिमिटेडचा तर संचालक म्हणून ब्राझीलची राष्ट्रीय तेल कंपनी पेट्रोब्रासचा 60% वाटा असेल.
भारत पेट्रो रिसोर्सेस लिमिटेड 2008 पासून ब्राझीलमधील या प्रकल्पाच्या शोध आणि विकासाशी संबंधित आहे.N.Chitale/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
राज्यपालांचे निवासस्थान व कार्यालय असलेल्या ‘जलभूषण’ या नव्याने बांधण्यात आलेल्या वास्तूचे पंतप्रधानांच्या हस्ते उदघाटन
मुंबई 14 जून 2022
राज्यपालांचे निवासस्थान व कार्यालय असलेल्या ‘जलभूषण’ या नव्याने बांधण्यात आलेल्या वास्तूचे पंतप्रधान नरेंद्र मोदी यांच्या हस्ते आज उदघाटन करण्यात आले.
जलभूषण या वास्तूला किमान 200 वर्षांचा इतिहास आहे. मुंबईचे तत्कालीन गव्हर्नर माउंट स्टुअर्ट एलफिन्स्टन यांनी मलबार हिल येथे सन 1820 – 1825 या काळात ‘प्रेटी कॉटेज’ नावाचा छोटा बंगला बांधला होता. ‘जलभूषण’ ही वास्तू याच जागेवर उभी आहे.
सन 1885 साली मलबार हिल येथे ‘गव्हर्न्मेंट हाउस’ स्थलांतरित झाल्यापासून या वास्तूमध्ये ब्रिटीश गव्हर्नर यांचे व स्वातंत्र्यानंतर मुंबईच्या व राज्यनिर्मितीनंतर महाराष्ट्राच्या राज्यपालांचे निवासस्थान राहिले आहे.
अनेकदा बांधली गेलेली व विस्तारित केलेली जुनी वास्तू निवासासाठी असुरक्षित असल्याचे आढळून आल्यामुळे या ठिकाणी नवी वास्तू बांधण्याचे ठरविण्यात आले. 18 ऑगस्ट 2019 रोजी राष्ट्रपती रामनाथ कोविंद यांनी नव्या ‘जलभूषण’ इमारतीची पायाभरणी देखील केली होती. हे बांधकाम पूर्ण झाले असून नव्या वास्तूचे द्वारपूजन पंतप्रधानांच्या हस्ते याआज करण्यात आले.
नवीन ‘जलभूषण’ वास्तूमध्ये जुन्या वास्तूमधील ठळक वारसा वैशिष्ट्ये जतन करण्यात आली आहेत.
मंत्रिमंडळ
भारत आणि अल्जेरिआ यांच्यातील अंतराळ विज्ञान, तंत्रज्ञान आणि वापर क्षेत्रातील सहकार्याबाबत कराराला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारत आणि अल्जेरिआ यांच्यातील अंतराळ विज्ञान, तंत्रज्ञान आणि वापर क्षेत्रातील सहकार्याबाबत कराराबाबत अवगत करण्यात आले. 19 सप्टेंबर 2018 रोजी या करारावर बंगळुरू इथे स्वाक्षऱ्या करण्यात आल्या होत्या.
ठळक वैशिष्ट्ये
या करारामुळे पृथ्वीचे रिमोट सेन्सिंग, उपग्रह दळणवळण, आणि उपग्रह आधारित दिशादर्शन, अंतराळ विज्ञान आणि ग्रहांचा शोध, अंतराळयानाचा, तसेच अंतराळ तंत्रज्ञानाचा वापर यासारख्या संभाव्य क्षेत्रात सहकार्य लाभू शकेल.
या कराराद्वारे एक संयुक्त कृतीगट स्थापन केला जाईल ज्यामध्ये डीओएस/ इसरो आणि अल्जेरियन स्पेस एजन्सी चे सदस्य असतील, जे हा करार लागू करण्याची मुदत आणि उपायांसह एक कृती आराखडा तयार करतील.
प्रभाव :
या करारामुळे भारत आणि अल्जेरिया यांच्यातील सहकार्य मजबूत होईल आणि पृथ्वीचे रिमोट सेन्सिंग, उपग्रह दिशादर्शन, अंतराळ विज्ञान आणि बाह्य अंतराळाचा शोध या क्षेत्रात नवीन संशोधनाला आणि त्याच्या संभाव्य वापराला चालना मिळेल.या करारामुळे मानवतेच्या कल्याणासाठी अंतराळ तंत्रज्ञान वापर क्षेत्रात संयुक्त उपक्रम विकसित होतील. अशा प्रकारे देशातील सर्व घटक आणि प्रांतांना लाभ मिळेल.
गृह मंत्रालय
14 एप्रिलला आंबेडकर जयंतीच्या पार्श्वभूमीवर खबरदारी घेण्याचे गृहमंत्रालयाचे राज्यांना निर्देश
(नवी दिल्ली, 12 एप्रिल 2018
आगामी 14 एप्रिलला आंबेडकर जयंतीच्या पार्श्वभूमीवर कोणताही अनुचित प्रकार घडू नये यासाठी राज्यांनी योग्य त्या उपाययोजना कराव्यात असे निर्देश केंद्रीय गृहमंत्रालयाने दिले आहेत.
कोणतीही जीवित अथवा वित्तहानी होऊ नये यासाठी संवेदनशील भागात मोठ्या प्रमाणात गस्त घातली जावी तसेच जिथे आवश्यकता आहे तिथे प्रतिबंधक आदेश जारी करावेत असे निर्देश केंद्रीय गृह मंत्रालयाने दिले आहेत. जिल्हाधिकारी आणि पोलीस अधीक्षकांनी त्यांच्या विभागात कायदा आणि सुव्यवस्थेचे पालन व्हावे यासाठी योग्य त्या उपाययोजना कराव्यात यावर भर देण्यात आला आहे.
2 आणि 10 एप्रिलला भारत बंद दरम्यान झालेल्या हिंसाचार आणि देशातील काही भागात पुतळ्यांच्या विटंबनांच्या घटनांच्या पार्श्वभूमीवर हे निर्देश देण्यात आले आहेत.
NS/SM/PK
रेल्वे मंत्रालय
प्रवासी गाड्यांच्या वाहतुकीवर लावलेल्या निर्बंधाला मुदतवाढ
(नवी दिल्ली, 2 मे 2020
कोविड– 19 विषाणू संसर्गाचे देशभरातील वाढते प्रमाण लक्षात घेऊन सर्व प्रवासी गाड्यांच्या वाहतुकीवर लावलेले निर्बंध 17 मे पर्यंत वाढवायचा निर्णय रेल्वे मंत्रालयाने घेतला आहे
मात्र, विविध राज्य सरकारांनी केलेल्या मागणीनुसार त्या त्या राज्यातील स्थलांतरित मजूर, यात्रेकरू, पर्यटक, विद्यार्थी आणि विविध ठिकाणी अडकून पडलेले इतर लोक यांना त्यांच्या इच्छीत स्थळी पोहोचविण्यासाठी विशेष श्रमिक गाड्या चालविण्यात येणार आहेत. अर्थात या गाड्यांचे परिचालन गृह व्यवहार मंत्रालयाने आखून दिलेल्या मार्गदर्शक तत्वांनुसारच होईल.
मोठ्या प्रमाणावर आवश्यक असलेला माल आणि पार्सल यांची ने आण करणाऱ्या गाड्यांची सध्या सुरु असलेली वाहतूक यापुढच्या काळात कोणत्याही नव्या निर्बंधाशिवाय चालूच राहणार आहे.
B.Gokhale/S.Chitnis/P.Kor
संरक्षण मंत्रालय
मेजर जनरल सोनाली घोसाल यांनी सर्वसाधारण मिलिटरी नर्सिंग सेवेच्या अतिरिक्त संचालक म्हणून स्विकारला पदभार
नवी दिल्ली, 1 ऑक्टोबर 2020
मेजर जनरल सोनाली घोसाल यांनी आज दिनांक 1 ऑक्टोबर 2020 रोजी सर्वसाधारण मिलिटरी नर्सिंग सेवेच्या अतिरिक्त संचालक पदाचा पदभार स्विकारला. मेजर जनरल जॉयसी ग्लँडीस रोष यांनी दिनांक 30 सप्टेंबर 2020 रोजी भारतीय सैन्य दलात जवळपास चाळीस वर्षाच्या प्रर्दीघ सेवे पश्चात सेवा निवृत्ती घेतल्याने मेजर जनरल सोनाली घोसाल यांनी आज दिनांक 1 ऑक्टोबर 2020 रोजी सर्वसाधारण सैन्य नर्सिंग सेवेच्या अतिरिक्त संचालक म्हणून कार्यभार स्विकारला.
मेजर जनरल सोनाली घोसाल या 1981मधे सैन्यदलात भरती झाल्या आणि त्या मुंबईतील भारतीय नौदलाच्या अश्विनी शिप रूग्णालयाच्या नर्सिंग स्कूलच्या माजी विद्यार्थिनी आहेत. हा पदभार स्विकारण्यापूर्वी जनरल अधिकारी या दिल्ली कँन्टाँनमेंट येथील सैन्यदलाचे संशोधन आणि संदर्भ रूग्णालय येथे प्रमुख मेट्रन पदावर कार्यरत होत्या. मिलिटरी नर्सिंग सेवेत त्या गेली 38 वर्षे कार्यरत असून ऑपरेशन ब्लू स्टार आणि ऑपरेशन सद्भावना यावेळी जखमी सैनिकांची सेवा करण्याचा सन्मान त्यांना प्राप्त झाला आहे. त्यांच्या प्रशंसनीय आणि सन्माननीय सेवेसाठी त्यांना 2014साली चीफ ऑफ आर्मी स्टाफ कमेंडेशन या पुरस्काराने सन्मानित करण्यात आले होते.
पदभार स्विकारल्यानंतर मेजर सोनाली घोसाल म्हणाल्या, की नर्सिंगमधील उत्कृष्टतेचा मी माझ्या नर्सिंगच्या सुरवातीपासून ध्यास घेतला होता. नर्सिंग क्षेत्र हे सेवा, मानवतेशी वचनबद्धता आणि समर्पितता यामुळे उच्चस्थानी मानले जाते.B.Gokhale/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 60
पर्यावरण, वन एवं जलवायु परिवर्तन मंत्रालय
कॉप 27 मध्ये भारताकडून राष्ट्रीय निवेदन सादर
नवी दिल्ली, 15 नोव्हेंबर 2022
केंद्रीय पर्यावरण, वने आणि हवामानबदल मंत्री भूपेंद्र यादव यांनी आज कॉप 27 मध्ये भारताचे राष्ट्रीय निवेदन सादर केले.
"महामहीम,
मी सर्वप्रथम आपल्या यजमानांचे आणि कॉप 27 चे अध्यक्षपद भूषवणाऱ्या इजिप्तचे या आयोजनाबद्दल आणि आनंददायी आदरातिथ्याबद्दल कृतज्ञता व्यक्त करतो.
वर्षभरापूर्वी, ग्लासगो येथे, आपण विज्ञानाच्या आवाहनाला प्रतिसाद दिला आणि महत्त्वपूर्ण संकल्प आणि वचनबद्धतेने पुढे आलो.
या वर्षी शर्म-अल-शेख येथे हा आपल्या कृतीचा क्षण आहे आणि अध्यक्षपद भूषवणाऱ्या इजिप्तने याला कार्यान्वयनाचा कॉप म्हणून नामित केलं आहे.
महामहीम,
आमचे पंतप्रधान नरेंद्र मोदी यांनी ग्लासगो येथे झालेल्या परिषदेत 2070 पर्यंत निव्वळ शून्य उत्सर्जन साध्य करण्याचे भारताचे उद्दिष्ट जाहीर केले होते. एका वर्षाच्या आत, भारताने दीर्घकालीन कमी उत्सर्जन वाढीची रणनीती सादर केली आहे, यात प्रमुख आर्थिक क्षेत्रांमध्ये कमी कार्बन संक्रमणाचे मार्ग दाखवले आहेत.
आमच्या हवामान उद्दिष्ट 2030 मध्ये महत्त्वाकांक्षा वाढीच्या आवाहनाला प्रतिसाद देत, भारताने ऑगस्ट 2022 मध्ये राष्ट्रीय स्तरावर निर्धारित योगदान अद्यतनित केले. आम्ही पर्यायी इंधन स्रोत म्हणून नवीकरणीय ऊर्जा, ई-गतिशीलता, इथेनॉल मिश्रित इंधन आणि ग्रीन हायड्रोजनमध्ये दूरगामी नवीन उपक्रम सुरू केले आहेत.
भारताने पुढाकार घेऊन सुरु केलेल्या आंतरराष्ट्रीय सौर आघाडी आणि आपत्ती प्रतिरोधक पायाभूत सुविधा आघाडी सारख्या कृती आणि उपाय-आधारित आघाडीच्या माध्यमातून मजबूत आंतरराष्ट्रीय सहकार्य वृद्धिंगत करण्याचा प्रयत्न करत आहोत.
जागतिक हितासाठी सामूहिक कृतीच्या आमच्या नीतिमूल्यांचा हा पुरावा आहे.
1.3 अब्ज लोकसंख्या असलेल्या भारताचे जगाच्या एकत्रित उत्सर्जनातले योगदान 4 टक्क्यांपेक्षा कमी आहे आणि आमचे वार्षिक दरडोई उत्सर्जन हे जागतिक सरासरीच्या सुमारे एक तृतीयांश आहे, हे वास्तव असूनही, भारताकडून जिकिरीचे प्रयत्न सुरू आहेत.
सुरक्षित ग्रहाच्या भारताच्या कल्पनेच्या केंद्रस्थानी पर्यावरणासाठी जीवनशैली हा मंत्र आहे - जो पंतप्रधान मोदी यांनी कॉप 26 मधील आमच्या राष्ट्रीय निवेदनात मांडला होता. 20 ऑक्टोबर 2022 रोजी संयुक्त राष्ट्रांचे सरचिटणीस महामहीम अँटोनियो गुटेरस यांच्या उपस्थितीत पंतप्रधान मोदींनी मिशन लाईफचा प्रारंभ केला होता.
जगाला अविवेकी आणि विध्वंसक उपभोगापासून सजग आणि जाणीवपूर्वक वापराकडे वळवण्याची तातडीची गरज आहे. आपण या पृथ्वी ग्रहाचे विश्वस्त आहोत. आपण संसाधनांचा योग्य वापर आणि कचरा कमी करून शाश्वत जीवनशैलीद्वारे त्याचे पालनपोषण केले पाहिजे.
जगातील सर्वाधिक लोकसंख्या असलेली लोकशाही आणि एक उदयोन्मुख अर्थव्यवस्था म्हणून, भारत उदाहरणाद्वारे नेतृत्व करण्याचा प्रयत्न करत आहे आणि वैयक्तिक, कौटुंबिक आणि समुदाय-आधारित कृतीसाठी मिशन लाईफचा भाग बनण्यासाठी जागतिक समुदायाला आमंत्रित करत आहे.
महामहीम,
'एक पृथ्वी, एक कुटुंब, एक भविष्य' या ब्रीदवाक्यासह भारत 2023 मध्ये जी 20 चे अध्यक्षपद स्वीकारत आहे. मानवतेसाठी सुरक्षित ग्रहाकडे जाणारा आपला प्रवास असा आहे की कोणताही राष्ट्र एकट्याने करू शकत नाही. समानता आणि हवामान न्याय ही आमची मार्गदर्शक तत्त्वे मानून हा सामूहिक प्रवास करायचा आहे.
आम्हाला आशा आहे की हवामान बदलाविरुद्धचा हा लढा जगाला एक कुटुंब म्हणून एकत्र आणेल.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 214
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 200.34 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 6.80 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार, राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,00,34,16,975
|
|
BALANCE AVAILABLE
|
|
6,80,30,080
केंद्र सरकारने सुमारे 200.34कोटी  पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
6.80 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
मंत्रिमंडळ
चंदीगड मधल्या सारंगपूर इथली 50.76 एकर जमीन पी.जी.आय.एम.ई.आर कडे हस्तांतरित करायला मंत्रिमंडळाची मंजुरी
नवी दिल्ली, 19 फेब्रुवारी 2019
चंदीगड मधल्या सारंगपूर इथली 50.76 एकर जमीन, वैद्यकीय शिक्षण आणि संशोधन स्नातकोत्तर संस्था, पी.जी.आय.एम.ई.आरकडे हस्तांतरित करायला मंत्रिमंडळाची मंजुरी मिळाली आहे.
यामुळे बाह्य रुग्ण विभाग,गंभीर रुग्णांचे उपचार आणि त्यांच्या देखभालीसाठी लाभ होणार आहे.
नवी ओपीडी, कर्करुग्ण देखभाल यामुळे रुग्णांना शस्त्रक्रियेसाठी प्रतीक्षा करण्याचा कालावधी कमी होणार आहे.
पी.जी.आय.एम.आर.मधे येणाऱ्या गरिबांना याचा लाभ होणार आहे. आरोग्य सुविधा अधिक प्रभावी होणार आहेत.
B.Gokhale/N.Chitale/D. Rane
(Visitor Counter : 46
अर्थ मंत्रालय
प्राप्तीकर विभागाने सुरू केली बेनामी व्यवहारांबाबत माहिती देणाऱ्याला इनाम देणारी योजना
काळा पैसा उघडकीला आणणे आणि कर चुकवेगिरी कमी करण्यासाठी लोक सहभाग वाढवण्याचा प्राप्तीकर विभागाचा प्रयत्न
(नवी दिल्ली, 1 जून 2018
काळा पैसा उघडकीला आणणे आणि कर चुकवेगिरी कमी करण्यासाठी लोकसहभाग वाढवण्याच्या उद्देशाने प्राप्तीकर विभागाने ‘बेनामी व्यवहारांबाबत माहिती देणाऱ्याला इनाम देणारी योजना-2018’ सुरू केली आहे. बेनामी व्यवहार आणि मालमत्तेबाबत तसेच अशा मालमत्तांवर उत्पन्न मिळवणाऱ्यांची माहिती देण्यासाठी लोकांना प्रोत्साहित करणे हा या योजनेचा उद्देश आहे. अशा व्यवहारांबाबत प्राप्तीकर विभागाच्या तपास संचालनालयाच्या बेनामी प्रतिबंधक विभागाच्या संयुक्त किंवा अतिरिक्त आयुक्तांना विशिष्ट माहिती देणाऱ्या व्यक्तीला 1 कोटी रुपयांपर्यंत इनाम मिळू शकेल.
परदेशातील व्यक्तीही या इनामासाठी पात्र आहेत. माहिती देणाऱ्या व्यक्तीचे नाव उघड केले जाणार नाही. या योजनेबाबतची माहिती www.incometaxindia.gov.in या प्राप्तीकर विभागाच्या अधिकृत संकेतस्थळावर उपलब्ध आहे.
B.Gokhale/S.Kane/P.Kor
भूविज्ञान मंत्रालय
पिकांची हानी /नुकसानीचा अंदाज वर्तवण्यासाठीचा विलंब कमी करण्यासाठी आणि शेतकऱ्यांच्या दाव्यांचा वेळेवर निपटारा सुनिश्चित करण्यासाठी कृषी आणि शेतकरी कल्याण मंत्रालयाने केली दोन समित्यांची स्थापना - केंद्रीय मंत्री डॉ जितेंद्र सिंह
नवी दिल्ली, 14 डिसेंबर 2022
पिकांची हानी /नुकसानीचा अंदाज वर्तवण्यासाठीचा विलंब कमी करण्यासाठी आणि शेतकऱ्यांच्या दाव्यांचा वेळेवर निपटारा सुनिश्चित करण्यासाठी कृषी आणि शेतकरी कल्याण मंत्रालयाने खालील दोन समित्यांची स्थापना केली आहे, केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी आज ही माहिती दिली.
- तंत्रज्ञानावर आधारित पीक उत्पादन अंदाजाच्या देशव्यापी अंमलबजावणीसाठी समिती.
- हवामान माहिती पायाभूत सुविधांचे प्रमाणीकरण आणि सुधारणेसाठी समिती.
कृषी आणि शेतकरी कल्याण मंत्रालयाच्या अंतर्गत, महालनोबिस राष्ट्रीय पीक अनुमान केंद्राचे  संचालक या दोन्ही समित्यांचे अध्यक्ष असतील.
या समितीमध्ये महाराष्ट्र, ओदीशा, आंध्र प्रदेश आणि राजस्थान सरकारचे प्रतिनिधी आणि केंद्र सरकारच्या विविध विभाग आणि संस्थांचे तज्ज्ञ असतील, अशी माहिती डॉ. जितेंद्र सिंह यांनी लोकसभेत एका प्रश्नाच्या लेखी उत्तरात दिली.
पीक उत्पादन अंदाज समिती आपला अहवाल 45 दिवसांत सादर करेल.ही समिती विशेष मानक कार्यप्रणाली  तयार करेल तसेच तंत्रज्ञान अंमलबजावणी भागीदारांची  नोंदणी करेल. प्रस्तावित हवामान माहिती नेटवर्क डेटा प्रणालीच्या  निर्मितीमध्ये कृषी आणि शेतकरी कल्याण मंत्रालयाला मदत करण्यासाठीचे कार्य हवामान माहिती पायाभूत सुविधांवरील समितीला सोपवण्यात आले आहे, या अंतर्गत संपूर्ण भारतामध्ये स्वयंचलित हवामान केंद्रे  आणि स्वयंचलित पर्जन्यमापक  प्रणाली लागू केली जाईल.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
राष्ट्रपती कार्यालय
राष्ट्रपतींच्या हस्ते 2021 साठीची शौर्य पदके प्रदान
नवी दिल्ली, 23 नोव्हेंबर 2021
राष्ट्रपती रामनाथ कोविंद यांनी आज सकाळी  राष्ट्रपती भवन येथे आयोजित संरक्षण क्षेत्रासंबंधित पदके प्रदान करण्याच्या समारंभ-I मध्ये 2021 साठीची शौर्य पदके आणि विशिष्ट सेवा पदके प्रदान केली.
2021 या वर्षासाठीच्या पुरस्कारांचा हा पहिला टप्पा होता, पुरस्कारांचा दुसरा टप्पा आज संध्याकाळी संरक्षण क्षेत्रा संबंधित पदके प्रदान करण्याच्या समारंभ-II मध्ये होणार आहे.
पुरस्कार विजेत्यांची यादी पाहण्यासाठी येथे क्लिक करा.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
पश्चिम बंगालच्या काही भागांत वीज कोसळल्याने झालेल्या जीवितहानीबद्दल पंतप्रधानांकडून शोक व्यक्त, मदत जाहीर
नवी दिल्ली, 7 जून 2021
पश्चिम बंगालच्या काही भागांत वीज कोसळल्याने झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
"पश्चिम बंगालच्या काही भागांत वीज कोसळल्याने जे मृत्युमुखी पडले, त्यांच्या कुटुंबीयांच्या आणि परिजनांच्या दुःखात मी सहभागी आहे. जखमी व्यक्तींच्या प्रकृतीत लवकरात लवकर सुधारणा होवो." असे पंतप्रधानांनी ट्विटरद्वारे व्यक्त केलेल्या शोकसंदेशात म्हटले आहे.
यामध्ये मृत्युमुखी पडलेल्या प्रत्येक व्यक्तीच्या जवळच्या नातेवाईकाला 'पंतप्रधान राष्ट्रीय मदत निधीतून' दोन लाख रुपये तर जखमी व्यक्तींना प्रत्येकी 50,000 रुपये नुकसानभरपाई देण्याची घोषणा पंतप्रधानांनी केली आहे.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
जलसंपदा, नदी विकास आणि गंगा पुनरुत्थान मंत्रालय
‘वॉटर प्रॉडक्टिव्हीटी मॅपिंग ऑफ मेजर इंडियन क्रॉप’ या नाबार्डच्या पुस्तकाचे नितीन गडकरी यांच्या हस्ते प्रकाशन
नवी दिल्ली, 14 जून 2018
‘वॉटर प्रॉडक्टिव्हिटी मॅपिंग ऑफ मेजर इंडियन क्रॉप्स’ या नाबार्डने प्रकाशित केलेल्या पुस्तकाचे केंद्रीय जल संसाधन आणि गंगा पुनरुज्जीवन मंत्री नितीन गडकरी यांच्या हस्ते आज नवी दिल्लीत प्रकाशन झाले.
देशात पाण्याची टंचाई नाही मात्र जल संसाधनांचे नियोजन आणि व्यवस्थापन यात अधिक सुधारणा करायला हवी असे गडकरी यावेळी बोलताना म्हणाले. जल संसाधनांच्या उत्तम व्यवस्थापनासाठी आपले मंत्रालय कल्पक मार्गावर विचार करत आहे. समुद्राच्या पाण्यातले मीठ आणि खनिज वेगळे करुन त्याच्या सिंचनासाठी आणि इतर कामासाठी उपयोग करण्यासंदर्भातले तुतीकोरीन, पारादीप आणि कांडला असे तीन प्रकल्पांचे प्रस्ताव विचाराधीन असल्याची माहिती त्यांनी दिली.
लांब कालव्यापेक्षा जलवाहिनीला प्रोत्साहन देण्याची प्रक्रिया सुरु असल्याचे ते म्हणाले. जलवाहिन्या आणि ठिबक सिंचन यामुळे जलसंवर्धन नक्की होईल असा विश्वास त्यांनी व्यक्त केला. “प्रत्येक शेताला पाणी” आणि “पर ड्रॉप मोअर क्रॉप” यासाठी आपण कटिबद्ध असल्याचे त्यांनी सांगितले. पीक लागवडीपूर्वी मृदा परीक्षणाप्रमाणेच जल परीक्षणाची गरज त्यांनी व्यक्त केली. यामुळे पीक उत्पादकता वाढण्याबरोबरच पाण्याचा अपव्ययही टाळता येईल असे गडकरी म्हणाले.
N.Sapre/N.Chitale/P.Malandkar
(Visitor Counter : 63
राष्ट्रपती कार्यालय
राष्ट्रपती भवनातील गार्ड बटालियन बदलाच्या सोहळ्याचे राष्ट्रपतीकडून अवलोकन
भारताचे राष्ट्रपती रामनाथ कोविंद यांनी आज राष्ट्रपती भवनात आयोजित भारतीय लष्कराच्या गार्ड बटालियन बदलाच्या सोहळ्याचे अवलोकन केले. यामधील पहिल्या गोरखा रायफल्सच्या पाचव्या बटालियनने सेरेमोनियल आर्मी गार्ड बटालियन म्हणून साडेतीन वर्षांचा कार्यकाळ तो शीख रेजिमेंटच्या सहाव्या बटालियनकडे हा कार्यभार सोपविला.
राष्ट्रपती भवनातील सोहळ्याचे आर्मी गार्ड म्हणून लष्करातील विविध पलटणी आळीपाळीने रुजू होतात. राष्ट्रपती भवनात समारंभातील सैनिक म्हणून कर्तव्य बजावणारे पायदळातील हे सैनिक मान्यवरांना सलामी देणारे सैनिक, प्रजासत्ताक दिन संचलन, स्वातंत्र्य दिन संचलन, बीटिंग रिट्रीट सोहळा यासारख्या महत्त्वाच्या सोहळ्यातही गार्ड ऑफ ऑनर म्हणून सहभागी होतात.
पहिल्या गोरखा रायफल्सच्या पाचव्या पलटणीचे लष्करी अधिकारी आणि सहाव्या शीख पायदळाचे लष्करी अधिकारी नंतर राष्ट्रपतींना भेटतील. कर्तव्य बजावलेल्या पहिल्या गोरखा रायफलच्या पाचव्या पलटणीशी राष्ट्रपती संवाद साधतील.
S.Tupe/V.Sahajrao/P.Kor
पंतप्रधान कार्यालय
ग्वाल्हेर रस्ता अपघातातल्या मृतांच्या नातेवाईकांना पंतप्रधानांकडून मदत मंजूर
नवी दिल्ली, 23 मार्च 2021
मध्यप्रदेशातील ग्वाल्हेर येथे झालेल्या रस्ते अपघातातल्या मृत व्यक्तींच्या जवळच्या नातेवाईकाला पंतप्रधान नरेंद्र मोदी यांच्याकडून मदत मंजूर करण्यात आली आहे. पंतप्रधान राष्ट्रीय मदत निधीतून प्रत्येकी दोन लाख रुपयांची मदत मंजूर करण्यात आली आहे.
तसेच, गंभीर जखमींना 50 हजार रुपयांची मदत जाहीर करण्यात आली आहे.
S.Tupe/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांचे नागरिकांना 26 जून 2022 रोजी झालेल्या मन की बात कार्यक्रमावर आधारित नमो अॅप वरील प्रश्नमंजूषेत भाग घेण्याचे आवाहन
(पंतप्रधान नरेंद्र मोदी यांनी नागरिकांना 26 जून 2022 रोजी झालेल्या मन की बात कार्यक्रमावर आधारित नमो अॅप वरील प्रश्नमंजूषेत भाग घेण्याचे आवाहन केले आहे.
यावेळच्या ‘मन की बात’ मध्ये अंतराळ क्षेत्रातील भारताची प्रगती, ‘कचऱ्यापासून संपत्ती निर्मिती’ करण्याच्या दिशेने केलेले सामूहिक प्रयत्न, आपल्या क्रीडापटूंचे कर्तृत्व आणि अशा अनेक
वैविध्यपूर्ण विषयांचा समावेश आहे, असे पंतप्रधान म्हणाले.
पंतप्रधानांनी ट्विट संदेशात म्हटले आहे :
या महिन्याच्या #MannKiBaat, मन की बात मध्ये आपण अंतराळ क्षेत्रातील भारताची प्रगती, ‘कचऱ्यापासून संपत्तीची निर्मिती’ करण्याच्या दिशेने केलेले सामूहिक प्रयत्न, आमच्या क्रीडापटूंचे
कर्तृत्व आणि अशा अनेक वैविध्यपूर्ण विषयांचा समावेश केला. नमो अॅपवर या भागावर आधारित प्रश्नमंजुषा आहे. त्यात आवश्य भाग घ्या.
आयुष मंत्रालय
‘माय लाईफ, माय योग’ व्हिडीओ ब्लॉगिंग स्पर्धेसाठी प्रवेशिका सादर करण्याची अंतिम मुदत 21 जून 2020 पर्यंत वाढविली
(पंतप्रधान नरेंद्र मोदी यांनी नुकत्याच जाहीर केलेल्या ‘माय लाईफ, माय योग’ व्हिडीओ ब्लॉगिंग स्पर्धेसाठी प्रवेशिका सादर करण्याची अंतिम मुदत 21 जून 2020 पर्यंत वाढविली आहे. 6व्या आंतरराष्ट्रीय योग दिनानिमित्त, आयुष मंत्रालय आणि भारतीय संस्कृती संबध परिषद यांच्या संयुक्त विद्यमाने डिजिटल व्यासपीठावर या जागतिक स्पर्धेचे आयोजन करण्यात आले आहे.
याआधी, या स्पर्धेसाठी प्रवेशिका सादर करण्याची अंतिम मुदत 15 जून 2020 होती. भारत आणि परदेशातून ही अंतिम मुदत वाढविण्याची मागणी होत आहे, जेणेकरून योग बंधू वर्गाला आपला व्हिडीओ तयार करण्यासाठी अधिक वेळ मिळेल. मंत्रालयाने आणि 'आयसीसीआर'ने 'आयडीवाय'च्या अनुरूप प्रवेशिका सादर करण्याच्या अंतिम मुदतीत वाढ करून ती 21 जून करण्यात आली आहे.
पंतप्रधानांनी 31 मे रोजी देशाला संबोधित केलेल्या आपल्या 'मन की बात' कार्यक्रमातून ‘माय लाईफ माय योग’ व्हिडीओ ब्लॉगिंग स्पर्धेत सहभागी होण्याचे आवाहन केले होते. योगमुळे व्यक्तींच्या जीवनावर होणाऱ्या परिवर्तनात्मक परिणामावर या स्पर्धेचे लक्ष वेधले आहे आणि 6 व्या 'आयडीवाय' साजरा करण्यासाठी आयोजित उपक्रमांपैकी हा एक उपक्रम आहे.
स्पर्धेत भाग घेण्यसाठी, सहभागींनी 3 योगिक पद्धतींचा  3 मिनिटांच्या कालावधीचा व्हिडिओ अपलोड करणे आवश्यक आहे, यासह योगचा त्यांच्या जीवनावर कसा प्रभाव पडला, यावरील एक लहान व्हिडिओ संदेश देखील असावा. हा व्हिडिओ फेसबुक, ट्विटर, इन्स्टाग्राम किंवा माय जीओव्ही व्यासपीठावर #MyLifeMyYogaINDIA स्पर्धेत आणि योग्य श्रेणी हॅशटॅगसह अपलोड केला जाऊ शकतो. सहभागासाठी सविस्तर मार्गदर्शक तत्वे आयुष मंत्रालयाच्या योग पोर्टलवर  मिळू शकतात.
स्पर्धा दोन टप्प्यांमध्ये चालेल. पहिला टप्पा, ज्यामध्ये देश-स्तरीय व्हिडिओ ब्लॉगिंग स्पर्धा घेतली जाईल ज्यामध्ये देशपातळीवर विजेते निवडले जातील. यानंतर जागतिक पारितोषिक विजेत्यांसह विविध देशांतील विजेत्यांमधून निवड केली जाईल. योगचा व्यक्तींच्या आयुष्यावर होणाऱ्या परिवर्तनीय परिणाम शोधण्याचा प्रयत्न या स्पर्धेच्या माध्यमातून केला जाईल.
युवक-युवती , प्रौढ  आणि योग व्यावसायिकांसाठी पुरुष व स्त्रियांसाठी स्वतंत्रपणे या प्रवेशिका सादर केल्या जाऊ शकतात. पहिल्या टप्प्यात होणाऱ्या स्पर्धेसाठी भारतीय स्पर्धकांना प्रत्येक श्रेणीतील प्रथम, द्वितीय आणि तृतीय श्रेणीसाठी क्रमशः 1 लाख, 50 हजार आणि 25 हजार रुपयांच्या रोख रक्कमेची बक्षिसे जाहीर केली आहेत. जागतिक स्तरावर, पहिल्या, दुसऱ्या आणि तिसऱ्या क्रमांकासाठी 2500 अमेरिकी डॉलर, 1500 अमेरिकी डॉलर, 1000 अमेरिकी डॉलर ची घोषणा केली आहे.
आयुष मंत्रालयाने सर्वांना वाढवलेल्या कालावधीचा सदुपयोग करून कोणताही विलंब न करता व्हिडिओ सादर करण्यासाठी आमंत्रित केले आहे.
पंतप्रधान कार्यालय
लाल बहादूर शास्त्री यांच्या जयंतीदिनी पंतप्रधान नरेंद्र मोदी यांनी वाहिली आदरांजली
पंतप्रधान नरेंद्र मोदी यांनी आज, माजी पंतप्रधान लाल बहादूर शास्त्री यांच्या जयंती दिनी त्यांना आदरांजली अर्पण केली.
‘‘लाल बहादूर शास्त्रीजी नम्र आणि कणखर-ठाम होते.
त्यांच्या व्यक्तिमत्वामध्ये साधेपणाचे प्रतिबिंब दिसत होते आणि ते राष्ट्रहितासाठी जगले.
भारतासाठी शास्त्रीजींनी केलेल्या सर्व गोष्टींबद्दल कृतज्ञतेच्या भावनेने जयंतीदिनी आज त्यांचे आपण स्मरण करीत आहोत,’’ असे पंतप्रधान मोदी यांनी म्हटले आहे.
----
Lal Bahadur Shastri Ji was humble and firm.
— Narendra Modi  October 2, 2020
He epitomised simplicity and lived for the welfare of our nation.
We remember him on his Jayanti with a deep sense of gratitude for everything he has done for India. pic.twitter.com/bTV6886crz
R.Tidke/S.Bedekar/P.Kor